CELEX: 32018D0061
Language: sk
Date: 2017-03-21 00:00:00
Title: Rozhodnutie Rady (EÚ) 2018/61 z 21. marca 2017 o podpise a predbežnom vykonávaní dodatku k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva, v mene Európskej únie

16.1.2018   
            
            
               SK
            
            
               Úradný vestník Európskej únie
            
            
               L 11/1
            
         ROZHODNUTIE RADY (EÚ) 2018/61
   z 21. marca 2017
   o podpise a predbežnom vykonávaní dodatku k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 5,
   so zreteľom na návrh Európskej komisie,
   keďže:
   
               (1)
            
            
               Rada 25. septembra 2014 poverila Komisiu začať rokovania so Spojenými štátmi americkými o zmene Dohody medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva (1) (ďalej len „dohoda“), ktorá nadobudla platnosť 1. mája 2011. Rokovania boli úspešne ukončené výmenou e-mailov medzi hlavnými vyjednávačmi, v ktorých vyjadrili súhlas s vyrokovaným znením.
            
         
               (2)
            
            
               Vyrokovaný dodatok k dohode (ďalej len „Dodatok 1“) rozširuje oblasti spolupráce podľa dohody, kde možno uplatniť vzájomné uznávanie zistení o zhode a schválení, v záujme optimalizácie využívania zdrojov a zodpovedajúcich úspor nákladov pri zachovaní vysokej miery bezpečnosti leteckej dopravy.
            
         
               (3)
            
            
               Dodatok 1 by sa mal podpísať.
            
         
               (4)
            
            
               Aby bolo možné prijať novú prílohu o udeľovaní preukazov spôsobilosti pilotom v rámci rozšíreného rozsahu pôsobnosti dohody, ktorého význam treba posúdiť v kontexte relevantných ustanovení týkajúcich sa prevodov preukazov spôsobilosti pilotov z tretích krajín v nariadení Komisie (EÚ) č. 1178/2011 (2), Dodatok 1 by sa mal do ukončenia postupov potrebných na nadobudnutie jeho platnosti predbežne vykonávať,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dodatku 1 k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva, s výhradou uzavretia uvedeného dodatku.
   Text Dodatku 1 je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať Dodatok 1 v mene Únie.
   Článok 3
   Dodatok 1 sa predbežne vykonáva v súlade s jeho článkom 2 odo dňa jeho podpisu do ukončenia postupov potrebných na nadobudnutie jeho platnosti.
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 21. marca 2017
      
         
            Za Radu
         
         
            predseda
         
         E. SCICLUNA
      
   
   
      (1)  Ú. v. EÚ L 291, 9.11.2011, s. 3.
   
      (2)  Nariadenie Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008 (Ú. v. EÚ L 311, 25.11.2011, s. 1).